করোটিকা সমেত আংশিক করোটি সম্বলিত হলোটাইপ নমুনাটি (ZCDM V0010) উদ্ধার হয়েছিল চীন দেশের শান্‌ডং প্রদেশের ওয়াংশি বিভাগের শিঙেঝুয়াং প্রস্তরক্ষেত্র থেকে। আনুমানিক ৭.২ কোটি থেকে ৬.৬ কোটি বছর আগে ক্রিটেশিয়াস যুগের অন্তর্গত কাম্পানিয়ান অধোযুগে সঞ্চিত পলিস্তর থেকে এটি পাওয়া গিয়েছিল। ঐ একই অঞ্চল থেকে আরও দু'টি নমুনাও উদ্ধার করা গেছে। নমুনা ZCDM V0011 এর অন্তর্গত হল একটি আংশিক খুলি যার করোটিকা সমেত উপরের অংশটি অক্ষত আছে, এবং নমুনা ZCDM V0012 হল একটি আংশিক করোটিকা।

এশিয়া থেকে প্রাপ্ত একমাত্র সেরাটোপ্‌সিড তথা চীন থেকে প্রাপ্ত প্রথম সেরাটোপ্‌সিড হিসেবে আবিষ্কারটি গুরুত্বপূর্ণ। অন্য একমাত্র এশীয় সেরাটোপ্‌সিড হওয়ার সম্ভাবনা আছে "তুরানোসেরাটপ্‌স"-এর, কিন্তু সম্প্রতি এই শেষোক্ত প্রজাতিটিকে সেরাটোপ্‌সিড বলা উচিত কি না সে বিষয়ে বিতর্ক শুরু হয়েছে।

আবিষ্কার
বর্ণনা
শ্রেণীবিন্যাস
পুরাবাস্তুবিদ্যা